– নেত্রকোনার রোয়াইল বাড়ি দূর্গ (ভিডিও)
ফেব্রু ২৫, ২০১৮ সম্পাদনা দর্শনীয় স্থান
নেত্রকোনার রোয়াইলবাড়ি দূর্গ: নেত্রকোনা জেলার কেন্দুয়া উপজেলার রোয়াইলবাড়ি গ্রামে মোগল আমলের পুরাকীর্তি রোয়াইলবাড়ি দূর্গ। ১৯৯২ খৃস্টাব্দে প্রত্নতত্ত্ব অধিদপ্তর কতৃক রোয়াইল বাড়িতে খনন কাজ শুরু করলে বেরিয়ে আসে বার দুয়ারী মসজিদ, এর আশপাশে বিভিন্ন প্রাসাদের চিহ্ন, দূর্গ, রাস্তা, পরিখা, কবরস্থান, একটি সুরঙ্গপথ, সন্মুখভাগে জোড়াদিঘি ও দূর্গে সৈনিকদের কুচকাওয়াজের প্রসস্ত মাঠ। খনন করে যে মসজিদটি পাওয়া যায় তার কারুকাজ ও ইটের আকৃতি সুলতানী আমলের। এই মসজিদটির সংস্কার ও কারুকাজ সংযোজন করা হয়েছিল মুঘল যুগে। ১৯৮৭ সালে সরকারিভাবে ঐতিহাসিক নিদর্শন রক্ষায় প্রায় পঞ্চাশ একর জায়গা পুরাকীর্তি এলাকা ঘোষণা করা হয়।
প্রত্নতত্ত অধিদপ্তর প্রায় দুই যুগ আগে সেখানে খনন কাজ শুরু করে । মাটির ঢিবি খনন করে সন্ধান পায় মোগল সভ্যতার কারুকার্য সংবলিত ইট দিয়ে গড়া একটি বার দুয়ারী মসজিদের এবং এর আশপাশে বিভিন্ন প্রাসাদের চিহ্ন, একটি সুরঙ্গপথ ও কবরস্থান । কিছু দিন পর সম্পূর্ণ খনন কাজ শেষ না করেই প্রত্নতত্ত অধিদপ্তর বন্ধ করে দেয় খনন কাজ। ১৯৮৭ সালে সরকারিভাবে ঐতিহাসিক নিদর্শন রায় প্রায় পঞ্চাশ একর জায়গা পুরাকীর্তি এলাকা ঘোষণা করা হয়।এর পর সেখানে একজন কেয়ারটেকার নিয়োগ দেওয়া ছাড়া প্রত্নতত্ত অদিদপ্তর আর কোন উদ্যোগ নেয়নি ।
বেতাই নদীর তীরে এই দূর্গ স্থানে দুই বছর আগে নেত্রকোনা জেলা পরিষদ পর্যটকদের সুবিধার্থে পাকা করে দুইটি ছাতার বিশ্রামাগার নির্মান করেছে।
যোগাযোগ ব্যবস্থা: ময়মনসিংহ, কিশোরগঞ্জ ও নেত্রকোনা থেকে বাস বা যে কোন ধরণের ছোটোখাটো যানবাহন নিয়ে পৌঁছা যায় রোয়াইলবাড়িতে। ঢাকা থেকে বাসযোগে নেত্রকোনা, নেত্রকোনা থেকে কেন্দুয়া। কেন্দুয়া পৌরসভা থেকে বাস/রিকসা/সিএনজি যোগে সাহিতপুর বাজার যেতে হবে। সেখান থেকে অটো/ইঞ্জিনচালিত যন্ত্র দিয়ে সরাসরি রোয়াইলবাড়ী বাজারে যাওয়া যায়। বাজার থেকে পায়ে হেটে বা রিক্সায় যাওয়া যায়।
আলী হোসেন শাহ্‌ এর মাজার। (ফকির বাড়ি, ফচিকা) সুসং দুর্গাপুরের জমিদার বাড়ি